Un accident s-a produs, joi dimenață, pe șoseaua de Centură a Capitalei, în dreptul localității ilfovene Glina. Din primele informații, o mașină a fost prinsă între două TIR-uri.
Traficul în zonă a fost blocat.
"Centrul INFOTRAFIC din Inspectoratul General al Poliției Române informează că traficul este întrerupt temporar pe DNCB (Centura București), în zona localității Glina, județul Ilfov, după ce două ansambluri rutiere și un autoturism au fost implicate într-o coliziune. O persoană rănită, conștientă, primește îngrijiri medicale la fața locului. Se estimează reluarea traficului după ora 08.30", a anunțat Centrul Infotrafic al Poliției Române.